Foraois bháistí mheasartha

Is éard is foraois bháistí mheasartha ann ná foraois in aeráid mheasartha ina bhfuil go leor báistí bliantúla. Féadfaidh crainn bhuaircíneacha agus crainn dhuillsilteacha a bheith sna foraoisí báistí seo.

Is féidir foraoisí báistí measartha a fháil ar gach ceann d'ilchríocha an Domhain ach amháin san Antartaice. Sa Leathsféar Thuaidh tarlaíonn foraoisí báistí measartha sna Stáit Aontaithe, i gCeanada, sa tSeapáin, san Téaváin, san Iaráin, san Bhreatain Mhór, in Éirinn agus i dtuaisceart na Spáinne. I Leathsféar an Deiscirt, tá foraoisí báistí measartha i ndeisceart na Sile; Tá go leor foraoisí báistí measartha san Nua-Shéalainn, agus tá limistéir bheaga d'fhoraoisí báistí measartha san Astráil fiú, mar shampla Páirc Náisiúnta Lamington i Queensland. 

Tá an stráice is faide d'fhoraoisí báistí measartha cósta i gCósta an tAigéin Ciúin i Meiriceá Thuaidh. Tosaíonn sí i bhforaoisí i dtuaisceart California, mar shampla Páirc Náisiúnta Redwood, oibríonn sí ar a bhealach trí limistéir chósta Oregon agus Washington - lena n-áirítear an Hoh River Rainforest in Olympic National Park - isteach san Cholóim Bhriotanach trí fhoraoisí cósta amhail Great Bear Rainforest agus Chilliwack River Provincial Park, agus ar aghaidh go dtí cósta Alasca, áit a bhfuil foraoisí ársa cosúil le Tongass National Forest a lonnaíonn i réigiúin mheasartha an stáit.

Go hiondúil, cothaíonn coinníollacha taise na foraoise seo sraith mheánach chaonach, raithneach agus roinnt toir agus caora. Is féidir le foraoisí báistí measartha a bheith ina bhforaoisí buaircíneacha measartha nó foraoisí measartha leathanduilleacha agus measctha.
Naisc sheachtracha
Foraois Bháistí beartaithe do Chonamara
Lost rainforest could be revived across 20% of Great Britain
Learn About Temperate Rainforests Around the World
Aeráid

 Tagairtí 

Catagóir:Gnáthóga
Catagóir:Foraoisí